Paulpietersburg-plaasmoord: AfriForum lê klagArgieffoto: SAPD, Facebook Volgens Eugene van Aswegen, AfriForum se woordvoerder oor gemeenskapsveiligheid in KwaZulu-Natal het die Lens-egpaar se bure eers op Mercia se liggaam in die slaapkamer afgekom, nadat ŉ noodsein oor die radiostelsel deurgekom het. Nico se liggaam is aan die buitewyke van die plaaswerf gevind. “Die naaste polisiestasie is 30km van die plaas af, maar dit het die SAPD ongeveer ’n uur en half geneem om by die toneel aan te kom. Die Newcastle-polisie se honde-eenheid het eers ongeveer drie ure na die voorval opgedaag. Die honde-eenheid is een van die waardevolste reaksie-eenhede, hulle moes dus baie vinniger op die toneel wees,” het Van Aswegen gesê. Volgens Chris Fourie, AfriForum se provinsiale koördineerder in KwaZulu-Natal, was dit reeds te donker vir ŉ doeltreffende soektog. “Die gemeenskap se boere het die omgewing saam met die SAPD gefynkam vir die verdagtes. Die Lens-egpaar is geken as baie liefdevolle mense van die omgewing. Hulle word oorleef deur hul dogter.” Lees ook: KZN-plaasmoord: Egpaar op hul plaas doodgeskiet